**Pozdravljeni!**

Mladinski svet Slovenije vas **vabi k izpolnjevanju vprašalnika**, kije pripravljen na podlagi smernic tretjega cikla strukturiranega dialoga, in zajema temo socialne vključenosti, s poudarkom na mladih, ki niso zaposleni niti niso vključeni v izobraževanje ali usposabljanje.

Vprašalnik je del nacionalnega posvetovanja v okviru strukturiranega dialoga na evropski ravni, to je **inštrument, s katerim se mladi, mladinske organizacije in mladinski sveti ter raziskovalci s področja mladine aktivno vključujejo v politični dialog z odgovornimi za mladinsko politiko v povezavi z evropskimi temami in politikami EU**, ki jih zadevajo.

Nacionalni mladinski sveti v EU so zadolženi za posvetovanja z mladimi, mladinskimi organizacijami ter drugimi strokovnjaki, ki delujejo na področju mladine, ter za posredovanje pridobljenih mnenj Evropskemu usmerjevalnemu odboru za strukturirani dialog. Ta odbor na podlagi vseh prejetih nacionalnih poročil pripravi dokument, ki služi kot izhodišče za dialog med mladimi in odločevalci na evropski ravni.

Na podlagi zbranih odgovorov bo Mladinski svet Slovenije pripravil povzetek mnenj in stališča mladih, mladinskih organizacij in strokovnjakov s področja mladine iz Slovenije. Povzetke vaših odgovorov bomo poročali na Evropski mladinski konferenci v Grčiji (marec 2014). Tako bomo skupaj z vašo pomočjo dosegli, da **bodo mnenja mladih iz Slovenije slišali tudi evropski predstavniki**. Trudili se bomo, da bodo tudi vaša stališča in izkušnje umeščena v končnih priporočilih Evropski komisiji na področju socialne vključenosti mladih.

Pomembno:

* Prosimo vas, da odgovorite na čim več vprašanj.
* Če za kakšno vprašanje ne veste, kaj bi odgovorili, ga izpuste.
* Prosimo vas, da na vprašanja odgovarjate **v imenu glavnega izvršnega organa** vaše organizacije.

Prosimo vas, da pošljete **izpolnjen vprašalnik na naslov** [**strukturirani.dialog@mss.si**](mailto:strukturirani.dialog@mss.si) **najkasneje do nedelje, 2. februarja 2014**. Več o strukturiranem dialogu si lahko prebereš na [www.mladina.info](http://www.mladina.info).

**VSAKO MNENJE ŠTEJE!**

Za vaše sodelovanje in odgovore se najlepše zahvaljujemo, Mladinski svet Slovenije

**PODATKI O ORGANIZACIJI**

**Ime organizacije:**

**Število članov organizacije med 15. in 29. letom starosti:**

**VPRAŠALNIK**

1. **Prilagajanje izobraževanja potrebam mladim**

Na Evropski mladinski konferenci v Litvi so se mladi in politični odločevalci strinjali, da bi *‘’*države članice EU morale zagotoviti, da bi bili izobraževalni sistemi prilagojeni posameznim učencem*‘’*

**Katere ukrepe bi bilo potrebno sprejeti, da bi vsem mladim v procesu izobraževanja (formalna izobrazba, neformalno učenje, poklicno izobraževanje in usposabljanje) zagotovili enake možnosti za izobraževanje?**

1. **Preprečevanje diskriminacije in medgeneracijska solidarnost**

Eden od zaključkov Evropske mladinske konference v Vilni je bil predlog, da ‘’morajo države članice zagotoviti, da bo njihov pravni okvir preprečil diskriminacijo mladih in da bodo mladi upravičeni do enakih pogojev zaposlovanja, napredovanja in pravic kot drugi delavci, kar bi krepilo medgeneracijsko solidarnost.‘’

Z naslednjima dvema vprašanjema želimo preučiti konkretne predloge, ki bi mladim na trgu delovne sile zagotovili enakovredne pogoje in pravice za delo.

1. **Kaj bi po vašem mnenju pripomoglo k odpravi in preprečitvi diskriminacije mladih na trgu dela in hkrati zmanjšalo število negotovih (prekarnih) delovnih mest ter delovnih mest z dohodkom pod pragom revščine?**
2. **Katere ukrepe bi bilo potrebno sprejeti, da bi se okrepila solidarnosti med generacijami in hkrati izboljšala socialna vključenost mladih?**
3. **Spodbujanje zaposlovanja mladih**

Mladi in politični odločevalci so se na konferenci v Vilni strinjali, da bi ‘’morale vlade povečati zaposlovanje mladih s dajanjem subvencij, ki bi ustvarile nova, kvalitetna delovna mesta in da bi morale vlade ponuditi več možnosti za kakovostne prakse, vajeništva, ter spremljati in usmerjati programe usposabljanja, ki so na voljo za mlade.‘’

1. **Katere ukrepe bi morali po vašem mnenju sprejeti za ustvarjanje več delovnih mest za mlade in hkrati zagotoviti kakovost ustvarjenih delovnih mest (npr. davčne olajšave, olajšanje upravnih postopkov, ureditev pogodbenih dogovorov itd)?**

**Ali imate kakšne primere dobrih praks v vaši državi?**

1. **Katere ukrepe bi bilo treba sprejeti za izboljšanje kakovosti praks, vajeništev in usposabljanj, ki so na voljo za mlade?**
2. **Socialna vključenost mladih**

Naslednje vprašanje nadaljuje razpravo o krepitvi socialne vključenosti mladih in si prizadeva iskati rešitve izven predlogov, ki so bili oblikovani v prvi in drugi fazi posvetovanja:

**Izobraževanje in zaposlovanje, informiranje in usmerjanje, zagotovitev dostojnih stanovanj za mlade in mladim prijazne socialne storitve so teme, ki so bile obravnavane v prejšnjih dveh fazah dialoga. Kateri ukrepi na drugih področjih so potrebni za izboljšanje socialne vključenosti vseh mladih?**

1. **Podjetništvo mladih**

Na mladinski konferenci v Litvi so mladi in politični odločevalci predlagali, da bi ‘’morale vlade podpreti podjetništvo tako da bi poenostavile administrativne postopke in da bi bile informacije in postopki zbrani na enem mestu.‘’ Strinjali so se tudi, da bi ‘’morale vlade zagotoviti brezplačno pravno pomoč, finančno pomoč in davčne olajšave za mlade podjetnike in spodbujati ustanavljanje novih podjetij.‘’

Z naslednjimi štirimi vprašanji bi radi izvedeli, kako podjetništvo mladih, vključno s podjetniškimi dejavnostmi, ki spodbujajo razvoj in ohranitev kulturnega bogastva države, lahko prispeva k socialni vključenosti mladih in kako to podpreti :

1. **Kako lahko po vašem mnenju podjetništvo mladih prispeva k socialni vključenosti mladih?**

1. **Katere ukrepe bi bilo treba sprejeti v sklopu spodaj naštetih področjih, da bi pripomogli k razvoju podjetniških pobud pri mladih?**

* Razvoj podjetniških spretnosti mladih v šolah in na univerzah ter znotraj neformalnega in priložnostnega učenja
* Prepoznavanje in izboljševanje podjetniških veščin, ki bi mladim omogočile razvoj podjetniških sposobnosti
* Zmanjšanje administrativnih bremen za ustanavljanje podjetij
* Izboljšanje dostopa do finančnih sredstev za ustanovitev podjetja
* Izboljšanje varnosti in stabilnosti za mlade podjetnike

1. **Katere ukrepe bi morali po vašem mnenju sprejeti za spodbujanje podjetništva mladih z manj priložnostmi in za tiste mlade, ki živijo na odročnih območjih?**
2. **Katere ukrepe bi morali po vašem mnenju sprejeti za spodbujanje podjetništva mladih, ki imajo pozitiven družbeni vpliv, na primer ustanavljanje zadrug in zelenih delovnih mest?**
3. **Kateri primeri dobrih praks obstajajo v vaši državi na področju podjetništva mladih, vključno s tistimi, ki temeljijo na spodbujanju kulturnega bogastva in ustvarjalnosti in imajo pozitiven učinek na mlade, njihovo skupnost in/ali širšo družbo?**

-------------------------------------------------------------------------------------------------------------------------------

Najlepša hvala za vaše sodelovanje.

Prosimo vas, da pošljete izpolnjen vprašalnik **na naslov** [**strukturirani.dialog@mss.si**](mailto:strukturirani.dialog@mss.si) **najkasneje do nedelje, 2. februarja 2014**.